কুমারখালী উপজেলা বাংলাদেশের কুষ্টিয়া জেলার একটি প্রশাসনিক এলাকা। বিশ্বকবি রবীন্দ্রনাথ ঠাকুর তার জীবনের এক উল্লেখযোগ্য অংশ এই উপজেলার শিলাইদহ অঞ্চলে কাটিয়েছেন এবং এখানেই তিনি গীতাঞ্জলি কাব্যগ্রন্থ রচনা করেছেন। এ কাব্যগ্রন্থের জন্য তিনি ১৯১৩ সালে সাহিত্যে নোবেল পুরস্কার পান। এই উপজেলায় বাংলা সাহিত্যের প্রথম মুসলিম ঔপন্যাসিক মীর মশাররফ হোসেন-এর বাস্তুভিটা রয়েছে।এছাড়াও বাঘা যতিন,কাঙাল হরিনাথ প্রমূখের বসতভিটা এখানে আছে।   অবস্থান ও আয়তন  কুমারখালী উপজেলার আয়তন ২৫৮.৩৮ বর্গ কিলোমিটার (৬৩,৭৯৯ একর)। ২৩°৪৪´ থেকে ২৩°৫৮´ উত্তর অক্ষাংশ এবং ৮৯°০৯´ থেকে ৮৯°২২´ পূর্ব দ্রাঘিমাংশে এ উপজেলার অবস্থান। উত্তরে পাবনা জেলার পাবনা সদর উপজেলা, দক্ষিণে ঝিনাইদহ জেলার শৈলকুপা উপজেলা, পূর্বে খোকসা উপজেলা, পশ্চিমে কুষ্টিয়া সদর উপজেলা।   ইতিহাস  কুমারখালী কুষ্টিয়া অঞ্চলের মধ্যে অপেক্ষাকৃত প্রাচীন জনপদ। পদ্ম গর্ভ থেকে এই অঞ্চলের উদ্ভব হয়েছে বলে ধারণা প্রচলিত আছে। কুমারখালীর বিস্তীর্ণ এলাকা যে একসময় নদী গর্ভে ছিল তার প্রমাণ মেলে ‘চড়াইকোল’ যুক্ত গ্রামনাম এবং কোল ও বিলের আধিক্য থেকে।  প্রশাসনিক কাঠামো পরিবর্তনের কারণে কুমারখালীর অবস্থান ও মর্যাদা বারবার পরিবর্তিত হয়েছে। থানা থেকে মহকুমায় উন্নীত হয়ে কুমারখালীকে আবারও থানায় পরিনত হতে হয়। ইংরেজ শাসনের পূর্বে কুমারখালী অঞ্চল ফরিদপুর ও যশোরের অন্তর্ভুক্ত ছিল। পরবর্তীকালে থানা কিংবা মহকুমা হিসেবে কুমারখালী যথাক্রমে রাজশাহী, পাবনা, নদীয়া ও সবশেষে কুষ্টিয়া জেলার অন্তর্ভুক্ত হয়। ১৮৫৭ সালে পাবনা জেলার অধীনে কুমারখালী, খোকসা, পাংশা ও বালিয়াকান্দী থানা নিয়ে কুমারখালী মহকুমার জন্ম। কিন্তু ১৮৭১ সালে নদীয়া জেলার কুষ্টিয়া মহকুমার সামিল হয়ে কুমারখালী মহকুমার মর্যাদা হারিয়ে পুনরায় থানায় পরিনত হয়। কুমারখালী থানার সদর দফতর ছিল পার্শ্ববর্তী ভালুকা গ্রামে। কুমারখালী এক সময় নাটোর-রাজ্যের অধীনে ছিল। পরে জোড়াসাঁকোর ঠাকুর-জমিদারির অন্তর্ভুক্ত হয়। কুমারখালী অঞ্চলে রাণী ভবানী ও তাঁর উত্তরপুরুষদের নির্মিত মঠ-মন্দির এবং জনহিতকর কর্মের কিছু নিদর্শন এখনো আছে।   নামকরণ  কথিত আছে, নবাব মুর্শিদকুলি খাঁ রাজস্ব সংগ্রহের জন্য কমরকুলি খাঁ-কে এই অঞ্চলের কালেক্টর নিযুক্ত করেন। তাঁর নামানুসারেই এই অঞ্চলের নাম হয় ‘কমরখালী’, যার অপভ্রষ্ট-রূপ বর্তমান ‘কুমারখালী’। কুমার নদীর খাল থেকে ‘কুমারখালী’ নামের উৎপত্তি এই ধারণাও কেউ কেউ পোষণ করেন।  প্রশাসনিক এলাকা কুমারখালী উপজেলা একটি পৌরসভা, ১১টি ইউনিয়ন, ১৮৭টি মৌজা ও ২০১টি গ্রাম রয়েছে। কুমারখালী উপজেলার প্রশাসনিক কার্যক্রম কুমারখালী থানার আওতাধীন।  নংনাম০১কয়া ইউনিয়ন০২শিলাইদহ ইউনিয়ন০৩জগন্নাথপুর ইউনিয়ন০৪সদকী ইউনিয়ন০৫নন্দলালপুর ইউনিয়ন০৬চাপড়া ইউনিয়ন০৭বাগুলাট ইউনিয়ন০৮যদুবয়রা ইউনিয়ন০৯চাঁদপুর ইউনিয়ন১০পান্টি ইউনিয়ন১১চরসাদীপুর ইউনিয়ন   জনসংখ্যার উপাত্ত  ২০১১ সালের আদমশুমারি অনুযায়ী কুমারখালী উপজেলার মোট জনসংখ্যা ৩,২৮,৪৫৭ জন। এর মধ্যে পুরুষ ১,৬৩,৪৬১ জন ও মহিলা ১,৬৪,৯৯৬ জন। মোট পরিবার ৭৯,০০৮টি। এখানে বুনো, বাঁশফোঁড় প্রভৃতি আদিবাসী জনগোষ্ঠীর বসবাস রয়েছে।   শিক্ষা ব্যবস্থা ও শিক্ষা প্রতিষ্ঠান  ২০১১ সালের আদমশুমারি অনুযায়ী কুমারখালী উপজেলায় সাক্ষরতার হার ৪৫.৩%। এ উপজেলায় ১০টি কলেজ, ৩টি বেসরকারি পলিটেকনিক ইনস্টিটিউট, ৫৩টি মাধ্যমিক বিদ্যালয়, ১৪৬টি প্রাথমিক বিদ্যালয় ও ২১টি মাদ্রাসা রয়েছে।  উল্লেখযোগ্য কলেজ সমূহ   নংনামঠিকানাধরন০১কুমারখালী সরকারি কলেজকুমারখালীসরকারি০২বাঁশগ্রাম আলাউদ্দিন আহমেদ ডিগ্রী কলেজবাঁশগ্রামএমপিওভুক্ত ০৩জি ডি শামসু‌দ্দিন আহ‌মেদ ক‌লে‌জি‌য়েট স্কুলগোপালপুর০৪আলাউদ্দিন আহমেদ ডিগ্রি কলেজআলাউদ্দিন নগর০৫পান্টি ডিগ্রি কলেজপান্টি০৬চৌরঙ্গী কলেজচৌরঙ্গী   উল্লেখযোগ্য মাধ্যমিক বিদ্যালয়   নংনামঠিকানাধরন০১কুমারখালী সরকারি পাইলট বালিকা মাধ্যমিক বিদ্যালয়কুমারখালীসরকারি০২আলাউদ্দি আহমেদ মাধ্যমিক বিদ্যালয়আলাউদ্দিন নগরএমপিওভুক্ত ০৩পান্টি মাধ্যমিক বিদ্যালয়পান্টি০৪খোরশেদপুর মাধ্যমিক বিদ্যালয়শিলাইদহ০৫কয়া ইসলামীয়া মাধ্যমিক বিদ্যালয়কয়া   উল্লেখযোগ্য মাদ্রাসা  +নংনামঠিকানাধরন০১মুন্সী তোফাজ্জেল হোসেন-রিজিয়া খাতুন মডেল মাদরাসা। বাগুলাট ইউনিয়নবাংলাদেশ সরকার কর্তৃক নিবন্ধিত ফাউন্ডেশন দ্বারা পরিচালিত, রেজি. নং এস-১১০৯১   যোগাযোগ ব্যবস্থা  কুমারখালী উপজেলায় সড়কপথে মোট রাস্তার পরিমাণ ৮৮১ কিলোমিটার (পাকারাস্তা ১৪২ কিলোমিটার এবং কাঁচারাস্তা ৭৩৯ কিলোমিটার)। এছাড়া মোট রেলপথের দৈর্ঘ্য ১৯.৫ কিলোমিটার ও ২টি রেলস্টেশন রয়েছে। এ উপজেলার সাথে পাবনা জেলার সাথে যোগাযোগের জন্য রয়েছে শিলাইদহ-চরসাদীপুর ও কুমারখালী-যদুবয়রা ঘাট।   চিকিৎসা ব্যবস্থা  কুমারখালী উপজেলায় ১টি উপজেলা স্বাস্থ্য কমপ্লেক্স, ১টি উপজেলা মাতৃমঙ্গল কেন্দ্র ও ১৪টি ইউনিয়ন পরিবার কল্যাণ কেন্দ্র রয়েছে।   অর্থনীতি  কুমারখালী উপজেলার জনগোষ্ঠীর আয়ের প্রধান উৎস কৃষি ৪২.২৬%, অকৃষি শ্রমিক ৮.০৬%, শিল্প ৯.৬৩%, ব্যবসা ১৮.৫২%, পরিবহন ও যোগাযোগ ৫.৩২%, চাকরি ৫.৮৮%, নির্মাণ ২.১৭%, ধর্মীয় সেবা ০.২২%, রেন্ট অ্যান্ড রেমিটেন্স ০.২৯% এবং অন্যান্য ৭.৬৫%।  কৃষিভূমির মালিকানা ভূমিমালিক ৪৬.০২%, ভূমিহীন ৫৩.৯৮%। শহরে ২৪.৩৫% এবং গ্রামে ৪৭.৫১% পরিবারের কৃষিজমি রয়েছে।  প্রধান কৃষি ফসল ধান, গম, পাট, আখ, ভূট্টা।  বিলুপ্ত বা বিলুপ্তপ্রায় ফসলাদি নীল, কাউন, যব।  প্রধান ফল-ফলাদি আম, নারিকেল, কাঁঠাল, লিচু, তাল।  মৎস্য, গবাদিপশু ও হাঁস-মুরগির খামার এ উপজেলায় মৎস্য, গবাদিপশু ও হাঁস-মুরগি খামার এবং হ্যাচারি ও নার্সারি রয়েছে।   শিল্প প্রতিষ্ঠান  কুমারখালী উপজেলায় মোট ৫,৯৯৩টি (বড়- ৯টি, মাঝারি- ২৭০টি এবং ক্ষুদ্র- ৫,৭১৪টি) সশিল্প প্রতিষ্ঠান রয়েছে। এখানকার উল্লেখযোগ্য শিল্প প্রতিষ্ঠান গুলো-   বুলবুল টেক্সটাইল ইন্ডাষ্ট্রিজ লিমিটেড  শিলাইদহ ডেইরি ফার্ম  রানা টেক্সটাইল ইন্ডাষ্ট্রিজ লিমিটেড   ইষ্টার্ন ফেব্রিক্স ইন্ডাষ্ট্রিজ লিমিটেড   ধর্মীয় উপাসনালয়  কুমারখালী উপজেলায় ৪৪০টি মসজিদ, ৬২টি মন্দির ও ৬টি গির্জা রয়েছে।   প্রাচীন নিদর্শনাদি ও প্রত্নসম্পদ  কুমারখালী উপজেলায় প্রাচীন নিদর্শনাদির মধ্যে রয়েছে:   গ্রামবার্ত্তা প্রকাশিকা (১৮৫৭)  রবীন্দ্রনাথ ঠাকুরের কুঠিবাড়ী (১৮৬২)  লালন শাহের মাজার  মুগল আমলে নির্মিত বানিয়াকান্দী তিন গম্বুজ শাহী মসজিদ  মুগল আমলে নির্মিত কুশলিবাসা শাহী মসজিদ  মিয়াজান কাজীর মসজিদ (১৮৪০)  তেবাড়িয়া তিন গম্বুজ জামে মসজিদ (১৮৮৯)  কুমারখালী বড় জামে মসজিদ (১৮৯০)  শেরকান্দি হাজীর মসজিদ (১৮৮৭)  বাটিকামারা জামে মসজিদ  খোরশেদপুর গোপীনাথ মন্দির (১৭৩৫)  রাজা সীতারামের মঠ   মুক্তিযুদ্ধের ঘটনাবলি  ১৯৭১ সালের ২৩ মার্চ কুমারখালীতে স্বাধীন বাংলাদেশের পতাকা উত্তোলন করা হয়। ৬ আগস্ট মুক্তিযোদ্ধারা স্থানীয় একজন রাজাকারের বাড়ি আক্রমণ করতে গেলে ৫ জন মুক্তিযোদ্ধা শহীদ হন। এছাড়াও মুক্তিযুদ্ধের সময় যদুবয়রা ইউনিয়নের বরইচারা গ্রামে পাকবাহিনী ও স্থানীয় রাজাকারদের সঙ্গে মুক্তিযোদ্ধাদের লড়াইয়ে একজন রাজাকার নিহত হয়। ৯ ডিসেম্বর কুমারখালী উপজেলা শত্রুমুক্ত হয়। এ উপজেলায় ৩৯ জন মুক্তিযোদ্ধা ও ৬ জন বীরাঙ্গনা রয়েছেন। কুমারখালীতে ০২টি গণকবর আছে।   নদ-নদী   thumb|কয়া ইউনিয়নে পদ্মা নদী।  পদ্মা গড়াই বিধৌত সমতল অঞ্চল। নদী অববাহিকায় নবগঠিত বিস্তীর্ণ  চরাঞ্চল। তাছাড়া পুরাতন ভূমি এলাকায় তুলনামূলক নিচু বিল অঞ্চল রয়েছে। কুমারখালী উপজেলায় অনেকগুলো নদী রয়েছে।  নদীগুলো হল:   পদ্মা নদী  গড়াই নদী  কুমার নদ  কালীগঙ্গা নদী  ডাকুয়া খাল নদী  কুমারখালী উপজেলাটি গড়াই নদীর তীরে অবস্থিত।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯০, {{আইএসবিএন|978-984-8945-17-9}মানিক মোহাম্মদ রাজ্জাক, বাংলাদেশের নদনদী: বর্তমান গতিপ্রকৃতি, কথাপ্রকাশ, ঢাকা, ফেব্রুয়ারি, ২০১৫, পৃষ্ঠা ৬১২, ISBN 984-70120-0436-4   হাটবাজার ও মেলা    উৎসব   লালন মেলা  ২৫ শে বৈশাখ বিশ্বকবি রবীন্দ্রনাথ ঠাকুরের জন্মবার্ষিকী উপলক্ষে শিলাইদহ কুঠিবাড়িতে মেলা।    একুশে বইমেলা  বৈশাখী মেলা   পত্র-পত্রিকা ও সাময়িকী   দৈনিক: গ্রামবার্তা (১৮৫৭), বঙ্গীয় তিলি সমাজ  পাক্ষিক: হিতকরী (১৮৯০)  মাসিক: শৈবী  অবিলুপ্ত পত্রিকা: প্রত্যয়, সৃজনশীল, প্রত্যাশার প্রতিবিম্ব, কোহিনূর ও নিহারিকা।   দর্শনীয় স্থান   বৌদ্ধ মন্দির;  বানিয়াকান্দি তিন গম্বুজ শাহী মসজিদ  কাঙাল হরিনাথ স্মৃতি জাদুঘর আলাউদ্দিন আহম্মেদ শিক্ষা পল্লী পার্ক  কুমারখালী ইকো পার্ক  কুমারখালী শিশু পার্ক   শিলাইদহ কুঠিবাড়ি   লালন শাহের মাজার  মীর মশাররফ হোসেনের বাস্তুভিটা  শিলাইদহ পাঁচ তলা কাঠের বাড়ি  রানী মন্দির  পদ্মাচর  চরসাদীপুর  পদ্মাঘাট   উল্লেখযোগ্য ব্যক্তি  কুমারখালী উপজেলার উল্লেখযোগ্য ব্যক্তিবর্গ:  মীর মশাররফ হোসেন - সাহিত্যিক;  মাহমুদা খাতুন সিদ্দিকা - সাহিত্যিক;  আকবর হোসেন - সাহিত্যিক;  শরফুদ্দীন আহমেদ -বীর উত্তম  আবদুর রউফ [বাঁশগ্রাম], রাজনীতিবিদ  শহীদ গোলাম কিবরিয়া [বাটিকামারা], কুমারখালী আওয়ামী লীগের প্রতিষ্ঠাতা সভাপতি ও মুক্তিযুদ্ধের সংগঠক  আবুল হোসেন তরুণ [বাটিকামারা], সংসদ সদস্য  সুলতানা তরুণ [বাটিকামারা], সংসদ সদস্য  সেলিম আলতাফ জর্জ [বাটিকামারা], সংসদ সদস্য  ফকির লালন সাঁই - বাউল সাধক;  চন্দনা মজুমদার  - বিশিষ্ট সঙ্গীতশিল্পী;  জলধর সেন - ভ্রমণ কাহিনী ও উপন্যাস লেখক;  পণ্ডিত শিবচন্দ্র বিদ্যার্ণব (১৮৬০-১৯১৩) - লেখক, পত্রিকার সম্পাদক ও সাধক;  কাঙাল হরিনাথ মজুমদারের - লেখক, গ্রামবার্তার প্রতিষ্ঠাতা, লোক কবি, সাধক;  গগন হরকরা - বাউল কবি;  বাঘা যতীন - অগ্নিযুগের বিপ্লবী;  শামসুদ্দিন আহমেদ - রাজনীতিবিদ ও আইনজীবী;   জনপ্রতিনিধি  সংসদীয় আসন +সংসদীয় আসনজাতীয় নির্বাচনী এলাকা সংসদ সদস্য রাজনৈতিক দল৭৮ কুষ্টিয়া-৪কুমারখালী উপজেলা ও খোকসা উপজেলাসেলিম আলতাফ জর্জবাংলাদেশ আওয়ামী লীগ উপজেলা পরিষদ ও প্রশাসন  +ক্রম নংপদবী নাম০১উপজেলা চেয়ারম্যান আব্দুল মান্নান খান০২ভাইস চেয়ারম্যান মোহাম্মদ সাইদুর রহমান ০৩মহিলা ভাইস চেয়ারম্যান মেরিনা আক্তার মেরিনা ০৪উপজেলা নির্বাহী কর্মকর্তা    আরও দেখুন    কুষ্টিয়া জেলা  খুলনা বিভাগ  বাংলাদেশের উপজেলাসমূহ  কুমারখালীর তাঁতশিল্প   তথ্যসূত্র   বহিঃসংযোগ     কুমারখালী উপজেলা - জাতীয় তথ্য বাতায়ন।  কুমারখালী উপজেলা - বাংলাপিডিয়া।  বিষয়শ্রেণী:কুমারখালী উপজেলা বিষয়শ্রেণী:কুষ্টিয়া জেলার উপজেলা